./data/phi0474/phi005/phi0474.phi005.perseus-lat2.xml
M. Tullius Cicero
arabat is agrum conductum in Segestano; nam commercium in eo agro nemini est; conductum habebat HS sex milibus  pro decuma, cum pulsatus a Venerio esset, decidit HS xvi et  medimnis DCLIIII  id ex tabulis ipsius cognoscite  NOMEN DIOCLIS PANHORMITANI  huic eidem Symmacho C  Annaeus Brocchus senator, homo eo splendore, ea virtute, qua omnes existimatis, nummos praeter frumentum coactus est dare  Venerione servo te praetore talis vir, senator populi Romani, quaestui fuit?